
โครงงานนี้มีวัตถุประสงค์เพื่อพัฒนาอากาศยานไร้คนขับ (โดรน) ที่สามารถตรวจสอบสุขภาพใบปาล์มน้ำมันได้อย่างมีประสิทธิภาพ โดยประยุกต์ใช้กล้องถ่ายภาพความละเอียดสูงร่วมกับระบบปัญญาประดิษฐ์ (AI) ในการวิเคราะห์ภาพถ่ายแบบเรียลไทม์ เพื่อตรวจหาความผิดปกติ เช่น การขาดธาตุอาหาร อาการใบเหลือง หรือโรคพืชต่าง ๆ กระบวนการดำเนินงานเริ่มจากการออกแบบและประกอบโดรน ติดตั้งระบบควบคุมการบิน กล้องบันทึกภาพ และโมดูลประมวลผล จากนั้นพัฒนาโมเดล AI เพื่อวิเคราะห์สุขภาพใบและทดสอบประสิทธิภาพในแปลงปลูกปาล์มน้ำมันจริง ผลการทดลองพบว่า โดรนสามารถบินสำรวจตามเส้นทางที่กำหนด เก็บข้อมูลภาพได้ชัดเจน และ AIสามารถระบุความผิดปกติของใบได้ในระดับที่น่าพอใจ ผลงานนี้ช่วยลดเวลาและแรงงานในการตรวจสอบสุขภาพต้นปาล์ม เพิ่มความแม่นยำในการวินิจฉัยโรคพืช และเป็นแนวทางการประยุกต์เทคโนโลยีเพื่อพัฒนาเกษตรกรรมสมัยใหม่ได้อย่างยั่งยืน 
คำสำคัญ: โดรน (Drone), ปาล์มน้ำมัน (Oil Palm), ปัญญาประดิษฐ์ (Artificial Intelligence (AI)), การประมวลผลภาพ (Image Processing), เกษตรอัจฉริยะ (Smart Agriculture)

1. บทนำ
ปาล์มน้ำมันเป็นพืชเศรษฐกิจที่มีบทบาทสำคัญต่อ
ระบบเศรษฐกิจของประเทศไทย โดยเฉพาะในพื้นที่ภาคใต้ซึ่งมี
การเพาะปลูกในวงกว้าง การดูแลรักษาและตรวจสอบสุขภาพของ
ต้นปาล์มน้ำมันจึงเป็นปัจจัยสำคัญที่ส่งผลโดยตรงต่อปริมาณและ
คุณภาพของผลผลิต อย่างไรก็ตาม ในปัจจุบันการตรวจสอบ
สุขภาพต้นปาล์มยังคงอาศัยวิธีการเดินสำรวจด้วยแรงงานคนเป็น
หลัก ซึ่งต้องใช้เวลาและแรงงานจำนวนมาก ทำให้มีค่าใช้จ่ายสูง 
อีกทั้งการประเมินสภาพของใบปาล์มด้วยสายตายังมีโอกาสเกิด
ความคลาดเคลื่อน และไม่สามารถตรวจพบความผิดปกติของใบ
หรืออาการเริ่มต้นของโรคพืชได้อย่างทันท่วงที ส่งผลให้ปัญหา
ลุกลามและก่อให้เกิดความเสียหายต่อผลผลิต รวมถึงสร้างความ
สูญเสียทางเศรษฐกิจแก่เกษตรกรในระยะยาว 
ด้วยข้อจำกัดดังกล่าว จึงเกิดแนวคิดในการนำ
เทคโนโลยีอากาศยานไร้คนขับหรือโดรนมาประยุกต์ใช้ร่วมกับ
ระบบปัญญาประดิษฐ์ (Artificial Intelligence: AI) เพื่อพัฒนา
แนวทางใหม่ในการตรวจสอบสุขภาพใบปาล์มน้ำมัน โครงงานนี้
มุ่งเน้นการสร้างโดรนที่สามารถบินสำรวจพื้นที่เพาะปลูกและ
ถ่ายภาพใบปาล์มจากมุมสูง จากนั้นนำข้อมูลภาพที่ได้มา
ประมวลผลและวิเคราะห์สุขภาพของใบปาล์มโดยอัตโนมัติ 
แนวทางดังกล่าวช่วยลดการพึ่งพาแรงงานคน เพิ่มความรวดเร็ว
และความแม่นยำในการตรวจสอบสุขภาพพืช อีกทั้งยังช่วยให้
เกษตรกรสามารถตรวจพบความผิดปกติได้ตั้งแต่ระยะเริ่มต้น 
ส่งเสริมการวางแผนดูแลรักษาแปลงปลูกอย่างมีประสิทธิภาพ 
และเป็นการยกระดับการจัดการเกษตรด้วยเทคโนโลยีสมัยใหม่ให้
สอดคล้องกับการเกษตรในยุคดิจิทัล

2. วิธีดำเนินการ
2.1 แนวคิดและภาพรวมการดำเนินงานของระบบ 
การดำเนินงานของโครงงานนี้ใช้แนวคิดการทำงานแบบเป็นระบบ (Systematic Approach) โดยแบ่งออกเป็น 4 ส่วนหลัก ได้แก่ 
1.ระบบโดรนและการบิน 
2.ระบบเก็บข้อมูลภาพ 
3.ระบบวิเคราะห์ข้อมูลด้วย AI 
4.ระบบประเมินผลและแสดงผลลัพธ์ 
กระบวนการทำงานเริ่มจากโดรนบินสำรวจพื้นที่ตามเส้นทางที่
กำหนด ทำการเก็บภาพใบปาล์ม จากนั้นส่งข้อมูลเข้าสู่ระบบ
ประมวลผลเพื่อนำไปวิเคราะห์สุขภาพพืช
2.2 การออกแบบและสร้างโครงสร้างโดรน 
โครงสร้างโดรนถูกออกแบบโดยคำนึงถึง 
1.ความแข็งแรงของโครงสร้าง 
2.น้ำหนักเบา 
3.การกระจายน้ำหนักอย่างสมดุล 
4.ความสะดวกในการถอดเปลี่ยนอุปกรณ์ 
ผู้จัดทำใช้ เครื่องพิมพ์สามมิติ (3D Printer) ในการผลิตโครงโดรน 
เพื่อให้สามารถปรับแก้แบบได้ตามความเหมาะสม และรองรับการ
ติดตั้งโมดูลเซนเซอร์เพิ่มเติมในอนาคต 
ส่วนประกอบโครงสร้างประกอบด้วย 
1.โครงหลัก (Main Frame) 
2.แขนโดรน (Arm) สำหรับติดตั้งมอเตอร์ 
3.ฐานยึดแบตเตอรี่ 
4.ฐานยึดกล้องและ Raspberry Pi

2.3 การติดตั้งระบบขับเคลื่อนและแหล่งพลังงาน 
ระบบขับเคลื่อนของโดรนประกอบด้วยมอเตอร์ไฟฟ้าแบบ 
Brushless ซึ่งควบคุมการทำงานด้วย ESC ขนาด 40A โดย3.7 
การพัฒนาโมเดลปัญญาประดิษฐ์ 
โมเดลที่ใช้เป็น Convolutional Neural Network (CNN) ซึ่ง
เหมาะสำหรับงานจำแนกภาพ โดยขั้นตอนการพัฒนาโมเดล
ประกอบด้วย 
1.การนำข้อมูลเข้าโมเดล 
2.การฝึกโมเดล (Training) 
3.การทดสอบความแม่นยำ (Validation) 
4.การปรับแต่งโมเดลให้เหมาะสมกับ Raspberry Pi 
หลังจากได้โมเดลที่มีความแม่นยำในระดับที่ยอมรับได้ จึงนำไปใช้
งานจริงบนโดรนเลือกใช้อุปกรณ์ที่เหมาะสมกับน้ำหนักรวมของโด
รน เพื่อให้เกิดแรงยกเพียงพอและประหยัดพลังงาน

2.4 การติดตั้งระบบควบคุมการบิน 
ระบบควบคุมการบินใช้ Pixhawk เป็น Flight Controller ทำ
หน้าที่ควบคุมการทรงตัว ทิศทาง และโหมดการบิน โดยเชื่อมต่อ
กับอุปกรณ์ดังนี้ 
1.โมดูล GPS รุ่น SE100 
2.รีโมตควบคุม Radiolink T12D 
3.โปรแกรม Mission Planner 
ขั้นตอนการตั้งค่าระบบควบคุมประกอบด้วย 
1.การปรับเทียบเซนเซอร์ (Accelerometer, 
Compass) 
2.การตั้งค่าโหมดการบิน (Manual, Stabilize, Auto) 
3.การกำหนดเส้นทางการบินแบบอัตโนมัติ 
(Waypoint) 
4.การทดสอบการเชื่อมต่อระหว่างรีโมตและ 
Pixhawk 
แหล่งพลังงานใช้แบตเตอรี่ Li-Po 4S ขนาด 5200 mAh จำนวน 
3 ก้อน ซึ่งให้ระยะเวลาการบินที่เหมาะสมต่อการสำรวจพื้นที่ โดย
มีการจัดวางแบตเตอรี่ให้อยู่ในตำแหน่งศูนย์ถ่วงของโดรน

2.5 การติดตั้งระบบประมวลผลและกล้องถ่ายภาพ 
ระบบประมวลผลหลักใช้ Raspberry Pi ทำหน้าที่ควบคุมการ
ถ่ายภาพและประมวลผลข้อมูลจาก Raspberry Pi Camera 3 
กล้องถูกติดตั้งในตำแหน่งด้านล่างของโดรน เพื่อให้สามารถ
ถ่ายภาพใบปาล์มได้ในมุมมองจากด้านบน 
หน้าที่ของ Raspberry Pi ได้แก่ 
1.ควบคุมการทำงานของกล้อง 
2.จัดเก็บข้อมูลภาพ 
3.ประมวลผลภาพด้วย AI 
4.บันทึกผลการวิเคราะห์ 

2.6 การจัดเตรียมชุดข้อมูลภาพ (Dataset 
Preparation) 
ผู้จัดทำได้เก็บภาพใบปาล์มจากการบินโดรนในพื้นที่จริง ภายใต้
สภาพแสงที่แตกต่างกัน จากนั้นนำภาพมาคัดเลือกและจัด
หมวดหมู่เป็นชุดข้อมูล ได้แก่ 
1.ใบปาล์มปกติ 
2.ใบปาล์มขาดธาตุอาหาร 
3.ใบปาล์มที่มีอาการผิดปกติ 

2.7 การพัฒนาโมเดลปัญญาประดิษฐ์ 
โมเดลที่ใช้เป็น Convolutional Neural Network (CNN) ซึ่ง
เหมาะสำหรับงานจำแนกภาพ โดยขั้นตอนการพัฒนาโมเดล
ประกอบด้วย 
1.การนำข้อมูลเข้าโมเดล 
2.การฝึกโมเดล (Training) 
3.การทดสอบความแม่นยำ (Validation) 
4.การปรับแต่งโมเดลให้เหมาะสมกับ Raspberry Pi 
หลังจากได้โมเดลที่มีความแม่นยำในระดับที่ยอมรับได้ 
จึงนำไปใช้งานจริงบนโดรน 


2.8 การทดสอบการบินและการเก็บข้อมูล
ภาคสนาม 
การทดสอบดำเนินการในพื้นที่สวนปาล์มจริง โดยแบ่งการทดสอบ
ออกเป็น 
1.การทดสอบการบินแบบ Manual 
2.การทดสอบการบินอัตโนมัติ 
3.การทดสอบการถ่ายภาพ 
4.การทดสอบการประมวลผลภาพระหว่างการบิน 

2.9 การประเมินผลการทำงานของระบบ 
การประเมินผลพิจารณาจาก 
1.เสถียรภาพการบิน 
2.ระยะเวลาการบินต่อรอบ 
3.คุณภาพของภาพถ่าย 
4.ความแม่นยำของ AI 
5.ความเหมาะสมต่อการใช้งานจริงในภาคเกษตร 
ผลลัพธ์จากการประเมินจะถูกนำไปวิเคราะห์และสรุปในบทที่ 4

3. ผลการทดลอง
	3.1 ผลการพัฒนาโดรนต้นแบบ 
ผลการพัฒนาโดรนต้นแบบพบว่าสามารถติดตั้งอุปกรณ์ที่จำเป็น
ต่อการตรวจสอบสุขภาพต้นปาล์มน้ำมันได้ครบถ้วน โครงสร้างโดรนมีความแข็งแรง น้ำหนักเบา และมีเสถียรภาพในการบิน ระบบควบคุมและประมวลผลทำงานได้อย่างต่อเนื่อง ส่งผลให้โดรนมีความเหมาะสมต่อการใช้งานภาคสนามและสามารถต่อยอดการพัฒนาได้ในอนาคต

ตารางที่ 1 ตารางแสดงรายการพัฒนารายละเอียกผลการประเมิน
	3.2 ผลการทดสอบการบินและระบบควบคุม 
ผลการทดสอบการบินแสดงให้เห็นว่าโดรนสามารถบินได้อย่างมี
เสถียรภาพตามเส้นทางที่กำหนด มีความแม่นยำของระบบ GPS อยู่ในเกณฑ์ที่ยอมรับได้ และมีระยะเวลาการบินเพียงพอสำหรับการสำรวจสวนปาล์มน้ำมันขนาดเล็กถึงขนาดกลาง ช่วยลดความผิดพลาดจากการควบคุมด้วยมนุษย์ 

ตารางที่ 2 ตารางรายงานผลการทดสอบ
3.3 ผลการเก็บข้อมูลภาพใบปาล์มน้ำมัน 
ข้อมูลภาพที่ได้จากโดรนมีความละเอียดสูงและสามารถนำไปใช้
วิเคราะห์สุขภาพใบปาล์มน้ำมันได้เป็นส่วนใหญ่ ภาพที่ไม่ผ่าน
เกณฑ์เกิดจากสภาพแสงและแรงลม ซึ่งสะท้อนให้เห็นว่าปัจจัย
ด้านสภาพแวดล้อมมีผลต่อคุณภาพข้อมูล และควรเลือกช่วงเวลา
บินที่เหมาะสม

ตารางที่ 3 ตารางรายงานผลการประเมิน

ภาพตัวอย่าง

3.4 ผลการวิเคราะห์สุขภาพใบปาล์มด้วยระบบ ปัญญาประดิษฐ์ 
ระบบปัญญาประดิษฐ์สามารถจำแนกสุขภาพใบปาล์มน้ำมันได้ ด้วยความแม่นยำในระดับสูง โดยการจำแนกใบปกติให้ผลดีกว่าใบ ที่มีความผิดปกติเล็กน้อย อย่างไรก็ตาม ผลลัพธ์โดยรวมอยู่ใน ระดับที่น่าพอใจและสามารถใช้เป็นเครื่องมือช่วยตัดสินใจในการ ดูแลสวนปาล์มน้ำมันได้

ตารางที่ 4 ตารางแสดงผลการวิเคราห์สุขภาพต้นปาล์ม
3.5 สรุปผลการดำเนินงาน 
โดรนตรวจสอบสุขภาพต้นปาล์มน้ำมันด้วยระบบปัญญาประดิษฐ์ ที่พัฒนาขึ้นสามารถทำงานได้ตามวัตถุประสงค์ ช่วยลดเวลาและ แรงงานในการตรวจสอบสวนปาล์ม และเพิ่มความแม่นยำในการ ประเมินสุขภาพพืช โดยมีศักยภาพในการนำไปพัฒนาและ ประยุกต์ใช้กับงานด้านการเกษตรอื่น ๆ ในอนาคต

4.สรุปและอภิปรายผลการดำเนินงาน 
4.1 สรุปและอภิปรายผลการดำเนินงาน 
โครงงานการพัฒนาโดรนต้นแบบสำหรับตรวจสอบ
สุขภาพพืชทางการเกษตร มีวัตถุประสงค์เพื่อออกแบบและสร้าง
อากาศยานไร้คนขับที่สามารถบินสำรวจพื้นที่เพาะปลูกและเก็บ
ข้อมูลภาพใบพืชจากมุมสูง เพื่อนำข้อมูลที่ได้ไปวิเคราะห์สุขภาพของพืชด้วยระบบปัญญาประดิษฐ์ โดยตลอดการดำเนินโครงงานได้มีการออกแบบโครงสร้างโดรนด้วยเครื่องพิมพ์สามมิติ ติดตั้งระบบควบคุมการบิน ระบบนำทาง และระบบบันทึกข้อมูลให้สามารถทำงานร่วมกันได้อย่างเหมาะสม
	จากผลการทดลองและการทดสอบพบว่าโดรน
ต้นแบบสามารถบินได้อย่างเสถียรตามเส้นทางที่กำหนดไว้ใน
โปรแกรม Mission Planner ระบบ GPS สามารถระบุตำแหน่งได้ค่อนข้างแม่นยำ ภาพที่บันทึกได้จากกล้องมีความคมชัดเพียงพอสำหรับการนำไปวิเคราะห์สุขภาพใบปาล์มน้ำมันด้วยระบบปัญญาประดิษฐ์ ผลการวิเคราะห์แสดงให้เห็นว่าระบบสามารถช่วยแยกแยะใบปกติและใบที่มีความผิดปกติได้ในระดับที่น่าพอใจ ซึ่งสอดคล้องกับสมมติฐานและเป้าหมายของโครงงานที่ตั้งไว้ อย่างไรก็ตาม ยังพบข้อจำกัดบางประการ เช่น ระยะเวลาการบินที่จำกัดตามความจุของแบตเตอรี่ และคุณภาพของภาพที่อาจได้รับผลกระทบจากสภาพแสงและสภาพอากาศ ซึ่งส่งผลต่อประสิทธิภาพในการวิเคราะห์ข้อมูล ทั้งนี้โดยภาพรวมโครงงานสามารถบรรลุวัตถุประสงค์ที่กำหนดไว้ และแสดงให้เห็นถึงศักยภาพของการนำโดรนและปัญญาประดิษฐ์มาประยุกต์ใช้กับงานด้านการเกษตรได้จริง

ข้อเสนอแนะ
จากผลการดำเนินโครงงาน ผู้จัดทำเห็นว่าควรมีการพัฒนาและปรับปรุงระบบในอนาคต โดยเริ่จากการเพิ่มประสิทธิภาพด้านพลังงานของโดรนเพื่อใหสามารถบินได้เป็นระยะเวลานานขึ้น รวมถึงการปรับปรุงโครงสร้างให้รองรับอุปกรณืเพิ่มเติมได้มากขึ้น นอกจากนี้ควรพัฒนาระบบปัญญาประดิษฐ์ให้สามารถวิเคราะห์พืชได้หลากหลายชนิด และรองรับสภาพแวดล้อมที่แตกต่างกันมากขึ้น
อีกทั้งควรมีการนำโดรนต้นแบบไปทดลองใช้งานจริงในพื้นที่เกษตรอย่างต่อเนื่อง เพื่อเก็บข้อมูลเพิ่มเติมและนำมาปรับปรุงความแม่นยำของระบบ รวมถึงการต่อยอดผลงานไปสู่การใช้งานด้านอื่น ๆ เช่น การทำแผนที่สามมิติของพื้นที่เพาะปลูก หรือการพัฒนาเป็นบริการเชิงพาณิชย์ เพื่อเพิ่มมูลค่าและขยายโอกาสในการนำเทคโนโลยีไปใช้ประโยชน์ในภาคการเกษตรอย่างยั่งยืน

